|  Moldavai*Moldoveni, Молдовень* |
| --- |
|  |
| Gyventojų skaičius | 2,9 mln. |
| Populiacija šalyse |  Moldavija:    2 245 693
 Ukraina:    258 619
 Rumunija:    161 846
 Rusija:    156 400
 Italija:    142 583
 Ispanija:    18 387
 Kazachstanas:    14 245
 Portugalija:    13 586
 Prancūzija:    13 000
 Graikija:    9 920
 Kanada:    8 050
 JAV:    7 859
 Čekija:    5 260
 Lenkija:    5 117
 Baltarusija:    3 465
 Latvija:    2 284
 Kirgizija:    778
 Lietuva:    704
 Estija:    645
 Kirgizija:    505
 Tadžikija:    300
 Švedija:    186
 Danija:    92 |
| Kalba (-os) | rumunų (moldavų) |
| Religijos | stačiatikybė |
| Giminingos etninės grupės | rumunai, valachai, arumunai, megleno rumunai |

**Moldavai** – pietryčių Europos tauta, kilusi iš Moldovos. Rumunai moldavus laiko viena iš savo etninių grupių, o patys moldavai save dažniausiai laiko atskira tauta. Lygiai taip pat prieštaringas klausimas yra ir moldavų vartojama kalba. 1940 m. Moldovą prijungus prie Sovietų Sąjungos, rumunų kalbai sukurtas moldaviškas kirilicos raštas tapo bemaž vienintele priežastimi moldavų kalbą paskelbti atskiru kalbiniu vienetu. Atkūrus nepriklausomybę buvo grįžta prie rumuniško lotyniško rašto, o po ilgų ginčų oficialiai Moldovos valstybinė kalba yra vadinama „rumunų kalba". Didelė moldavų diaspora gyvena buvusiose tarybinėse valstybėse, kur dirba statybų pramonėje.

Terminas „moldavai" taip pat gali būti vartojamas apibūdinti visus istorinės Moldovos kunigaikštystės, egzistavusios dabartinėse Rumunijos (47,5%), Moldovos (30,5%) ir Ukrainos (22%) teritorijose, gyventojus, nepaisant jų etniškumo.

**Moldavų** (*gelsvai pilka spalva*) gyvenamos sritys Moldovoje ir šiaurės rytų Rumunijoje (Vakarų Moldovos ir Bukovinos istoriniai regionai)

Etnogenezė
----------

Moldavų tauta kaip ir rumunai susidarė susimaišius dakams, romėnams ir iš dalies slavams. Modernios moldavų tautos kultūrinis centras Moldavijos regionas, besidriekiantis per Moldavijos valstybę ir šiaurės rytų Rumuniją.

Etnologija
----------

XV–XVII a. moldavų gyvenvietės kūrėsi daugiausia upių slėniuose, terasose, kalvų pašlaitėse. Buvo būdingas linijinis gyvenviečių planas, vėliau paplito ir lizdinis bei kvartalinis. Valstiečio sodybą sudarė gyvenamasis namas, ūkiniai pastatai (tvartas, lauko virtuvė, kluonas), sodas, daržas ir vynuogynas. Sodybą supo akmeninė arba medinė tvora bei ornamentais puošti vartai. Ankstyvieji moldavų namai buvo sudaryti iš vieno kambario, neretai išdėstyti iš dalies po žeme, o XIX a. jau vyravo trijų kambarių namai (priemenė, gyvenamasis kambarys ir svetainė – *kasa marė*). Namai puošiami medžio ir akmens ornamentikos darbais. Šiaurinių regionų namai puošti labiau negu pietinių.

Moldavų virtuvėje svarbią vietą užima patiekalai iš kukurūzų miltų, pieno, daržovių. Tradicinis valgis – tiršta kukurūzų košė mamalyga. Kiti būdingi valgiai: daržovių sriuba *čiorba*, mėsos sriuba *zama*, sūrus pyragas *placinda*, balandėliai, verdami vynuogių lapuose, pupų produktai. Svarbiausias gėrimas – vynas.

Tradiciniai amatai: puodininkystė, vynuogininkystė, kilimų audimas.

Moldavų savimonė
----------------

2004 m. Moldovos gyventojų surašymo duomenimis, iš 3 383 332 šalies gyventojų (be Padniestrės) 75,81% save vadina moldavais ir tik 2,17% – rumunais.

2009 m. spalį „IMAS-Inc" (Kišiniovas) surengtoje apklausoje respondentų buvo prašoma įvertinti moldavų ir rumunų tautų tapatumą skalėje nuo 1 (visiškai ta pati tauta) iki 5 (visiškai atskiros tautos). Apklausa parodė, kad 26% apklaustųjų (buvo apklausti visų tautybių gyventojai) teigė, jog abi tautos yra tapačios arba labai panašios, tuo tarpu 47% teigė, kad jos skirtingos ar visiškai skirtingos. Rezultatai labai skyrėsi tarp skirtingų kategorijų apklaustųjų. Pavyzdžiui, 33% jaunų respondentų (18–29 m.) moldavų ir rumunų tautas laikė tomis pačiomis arba labai susijusiomis, o 44% – skirtingomis arba labai skirtingomis, atitinkamai rezultatai tarp vyresnių respondentų (virš 60 m.) buvo 18,5% ir 53%. Didesnė proporcija laikančių abi tautas vienodomis arba labai panašiomis buvo tarp tų, kuriems rumunų/moldavų kalba yra gimtoji (30%), taip pat tarp miestų gyventojų (30%), įgijusių aukštąjį išsilavinimą (36%) bei sostinės gyventojų (42%).

Lietuvos moldavai
-----------------

2011 m. gyventojų surašymo duomenimis, Lietuvoje gyvena 540 moldavų tautybę nurodžiusių asmenų (ir 77 rumunų). Dauguma jų čia atvyko dar tarybiniais laikais. Nuo 1989 m. Lietuvoje veikia *Lietuvos rumunų (ir moldavų) kultūros bendrija „Dačija"*. Žymiausias moldavų kilmės lietuvis – Viktoras Muntianas.

Šaltiniai
---------

1. ↑  constcourt.md / Moldovos Respublikos Konstitucinis teismas (2013 m. gruodžio 5 d.)
2. ↑  statistica.md / Recensamintul populatiei 2004 Population Census 2004
3. ↑  interlic.md / Barometrul Socio-Politic
4. ↑  stat.gov.lt/ [neveikianti nuoroda]
5. ↑  old.tbn.lt / Lietuvos rumunų kultūros bendrija "DAČIJA"

Nuorodos
--------

* youtube.com / Romanian Traditional Dance - Moldova

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • REuropos tautos |
| --- |
|  |
| Romanai | 
 Arumunai  **·**  Galisai  **·**  Friulai  **·**  **Italai** **·**  **Ispanai** **·**  Katalonai  **·**  Korsikiečiai  **·**  Ladynai  **·**  Megleno-rumunai  **·**  **Moldavai**  **·**  **Portugalai**  **·**  **Prancūzai**  **·**  Romanšiai  **·**  **Rumunai**  **·**  Valonai |  |
|  |
| Germanai ir keltai | 
 **Airiai**  **·**  **Anglai**  **·**  **Austrai**  **·**  Bretonai  **·**  **Danai**  **·**  Fareriečiai  **·**  **Flamandai**  **·**  Fryzai  **·**  **Islandai**  **·**  Kornai **·**  **Liuksemburgiečiai**  **·**  Meniečiai  **·**  **Norvegai**  **·**  **Olandai**  **·**  Škotai **·**  **Švedai**  **·**  Valai  **·**  **Vokiečiai**  |
|  |
| Slavai | 
**Baltarusiai** **·**  **Bosniai** **·**  **Bulgarai** **·**  **Čekai** **·**  Goranai **·**  Jugoslavai **·**  **Juodkalniečiai** **·**  Karpatų slavai (Huculai **·**  Lemkai **·**  Boikai **·**  Pokutianai **·**  Opolianai **·**  Rusinai) **·**  **Kroatai** **·**  **Lenkai** (Kašubai **·**  Mazovai **·**  Mozūrai **·**  Kurpiai **·**  Guraliai **·**  Sileziečiai) **·**  **Makedonai** **·**  Moravai **·**  Muslimanai **·**  Pomakai **·**  **Rusai** **·**  **Serbai** **·**  **Slovėnai** **·**  **Slovakai** **·**  Sorbai **·**  Torbešai **·**  **Ukrainiečiai** |
|  |
| Kiti indoeuropiečiai | 
**Albanai** **·**  **Graikai** **·**  **Latviai** **·**  **Lietuviai** |
|  |
| Ne indoeuropiečiai | 
Baskai **·**  **Estai** **·**  Gagaūzai **·**  Karaimai **·**  Karelai **·**  Lyviai **·**  **Maltiečiai** **·**  Samiai **·**  Setai **·**  **Suomiai** **·**  Totoriai **·**  Graikijos turkai **·**  **Vengrai** |
|  |
| Svarbiausios diasporos | 
Afroeuropiečiai **·**  Arabai **·**  Armėnai **·**  Bengalai **·**  Brazilai **·**  Čigonai **·**  Čiliečiai **·**  Filipiniečiai **·**  Indai **·**  Japonai **·**  Kinai **·**  Korėjiečiai **·**  Kurdai **·**  Pakistaniečiai **·**  Puštūnai **·**  Somaliečiai **·**  Turkai **·**  Vietnamiečiai **·**  Žydai (Aškenaziai **·**  Sefardai **·**  Litvakai **·**  Italijos **·**  Romaniotai) |
|  |
| **Paryškintos tautos, sudarančios daugumą bent vienoje Europos valstybėje** |

 |